stanford-oval/wikipedia huggingface dataset:
המשחקים הפאראלימפיים ריו דה ז'ניירו (2016)
הערות שוליים

1 2  הטבלה מעודכנת נכון ל-19 בספטמבר 2016 בשעה 08:03 לפי שעון ישראל, על פי האתר הרשמי של המשחקים הפאראלימפיים.
| המשחקים הפאראלימפיים |
| --- | --- | --- |
| משחקי הקיץ | רומא (1960) • טוקיו (1964) • תל אביב (1968) • היידלברג (1972) • טורונטו (1976) • ארנהם (1980) • ניו יורק וסטוק מנדוויל (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | אורנסקולדויק (1976) • גיילו (1980) • אינסברוק (1984) • אינסברוק (1988) • אלברוויל (1992) • לילהאמר (1994) • נאגנו (1998) • סולט לייק סיטי (2002) • טורינו (2006) • ונקובר (2010) • סוצ'י (2014) • פיונגצ'אנג (2018) • בייג'ינג (2022) |  |
| --- | --- |
בקרת זהויות :  NLI: 987007416003905171  GND: 1118528573  LCCN: n2017250726  NKC: osa2017939574  VIAF: 3052150325575310090008   WorldCat (עם VIAF): 3052150325575310090008
רסלמניה 38

| רסלמניה 38>  הפוסטר הרשמי של האירוע בכיכובם של ברוק לסנר ורומן ריינס.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 2–3 באפריל 2022
עיר: ארלינגטון, טקסס
אולם: אצטדיון AT&T
מספר צופים: לילה ראשון: 77,899 לילה שני: 78,453 ביחד: 156,352
סיסמה פרסומית: The Most Stupendous Two-Night Event In WrestleMania History
סדרת אירועי שלם וצפה של ה-WWE
| Stand & Deliver | רסלמניה 38 | רסלמניה באקלאש |
סדרת אירועי רסלמניה
| 37 | רסלמניה 38 | 39 |
רסלמניה 38 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-2 וב-3 באפריל 2022, באצטדיון AT&T שבארלינגטון, טקסס. האירוע היה האירוע ה-38 בסדרת אירועי רסלמניה.
אירוע זה היה אירוע הרסלמניה הרביעי במדינת טקסס (לאחר 17, 25 ו-32) והשני באצטדיון AT&T לאחר רסלמניה 32 בשנת 2016. אירוע רסלמניה זה היה השלישי שמשווק את הקרב בין ברוק לסנר לרומן ריינס כקרב המרכזי (לאחר 31 ו-34). הארגון שיווק את קרב זה כ"קרב הרסלמניה הגדול ביותר בכל הזמנים", לאחר שהוכרז שזהו יהיה קרב "המנצח זוכה בהכל", שלפיו חגורות אליפות העולם של המותגים יאוחדו לכדי אחת, אליפות ה-WWE של Raw והאליפות האוניברסלית של סמאקדאון אשר לסנר וריינס כיהנו כאלופי העולם, בהתאמה.
שישה עשר קרבות התנהלו באירוע, כאשר שבעה התקיימו בלילה הראשון, בעוד שתשעה קרבות התקיימו בלילה השני. קרב מאולתר שימש כקרב המרכזי של הלילה הראשון ובו סטון קולד סטיב אוסטין ניצח את קווין אואנס בקרב ללא חוקים, הראשון של אוסטין מאז רסלמניה 19. אוסטין הוכרז לאירוע כאורח מיוחד עבור תוכנית האירוח של אואנס בתוכנית "KO Show". עוד ברשימת הקרבות, קודי רודס ביצע את חזרתו לארגון וניצח את סת' "פריקין" רולינס, שארלוט פלייר ניצחה את רונדה ראוזי ושמרה על אליפות הנשים של סמאקדאון, וביאנקה בלאייר ניצחה את בקי לינץ' וזכתה באליפות הנשים של Raw.
בקרב המרכזי של הלילה השני, האלוף האוניברסלי של סמאקדאון, רומן ריינס ניצח את אלוף ה-WWE של Raw, ברוק לסנר בקרב "המנצח זוכה בהכל" אשר איחד את חגורות האליפות; כתוצאה מכך, הוא הוכר כאלוף האוניברסלי הבלתי מעורער של ה-WWE. עוד ברשימת הקרבות, ג'וני נוקסוויל ניצח את סמי זיין בקרב הכל הולך, ואדג' ניצח את AJ סטיילס. הלילה השני כלל גם קרב של יו"ר ה-WWE, מר. מקמהן ניצח את הפרשן פאט מקאפי בקרב מאולתר זאת לאחר שמקאפי ניצח את אוסטין ת'יאורי, קרב זה של מקמהן היה הראשון שלו מאז רסלמניה 26.
הפקה > רקע

רסלמניה נחשב לאירוע הדגל של ה-WWE, מאז שהתקיים לראשונה בשנת 1985. זה הוא אירוע השלם וצפה עם תקופת הקיום הארוכה ביותר בהיסטוריה והוא נערך מדי שנה בין אמצע חודש מרץ לאמצע חודש אפריל. הוא אחד מארבעת אירועי השלם וצפה המקוריים של הארגון, לצד רויאל ראמבל, סאמרסלאם וסדרת ההישרדות; אירועים המכונים "ארבעת הגדולים". אירוע הרסלמניה מדורג במקום השישי ברשימת אירועי הספורט המוערכים ביותר על ידי המגזין פורבס, כשלא פעם תואר כ"סופרבול של הספורט הבידורי".
ב-16 בינואר 2021, ארגון ה-WWE הכריז על תאריך ומיקום אירוע הרסלמניה 37, שהוכרח להידחות בעקבות מגפת הקורונה. יחד עם הכרזה זו, הארגון הודיע על תאריכי ומיקומי שני אירועי הרסלמניה הבאים, כאשר אירוע הרסלמניה 38 הוכרז שיתקיים באצטדיון AT&T שבארלינגטון, טקסס ב-3 באפריל 2022. זה הוא יהיה אירוע הרסלמניה הרביעי שיתקיים במדינת טקסס (לאחר 17, 25 ו32) והשני שייערך באצטדיון זה לאחר רסלמניה 32 בשנת 2016 (שקבע את שיא כמות הקהל ברסלמניה עם 101,763 איש).
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
הפקה > עלילות > קרבות מרכזיים

במשך שנים, פול היימן כסנגורו של ברוק לסנר. לאחר שלסנר נעדר לאחר רסלמניה 36 באפריל 2020, היימן הפך ליועץ המיוחד של רומן ריינס בחודש אוגוסט של אותה השנה ואף הדריך אותו לזכות באליפות האוניברסלית של סמאקדאון. לאחר שריינס הגן בהצלחה על תוארו בסאמרסלאם 2021 מול ג'ון סינה, לסנר ביצע את חזרתו לארגון והתעמת עם ריינס. חודשיים מאוחר יותר באירוע היהלום שבכתר, ריינס ניצח את לסנר והגן בהצלחה על האליפות האוניברסלית לאחר עזרה מצד האוסוס (ג'יי אוסו וג'ימי אוסו). קרב חוזר בין השניים נקבע לאירוע השנה האזרחית החדשה, Day 1, כשבאותו הזמן ריינס פיטר את היימן מתפקידו, זאת לאחר שהוא האמין שהיימן עובד עם לסנר מאחורי גבו. הקרב באירוע זה, לעומת זאת, לא התקיים משום שריינס נמצא חיובי לנגיף הקורונה. בשל מצבו כמתאבק עצמאי ללא מותג משויך, הוא התווסף לקרב על אליפות ה-WWE שהפך בעקבות זאת לקרב מחומש. בקרב זה, לסנר ניצח וזכה בתואר. בפרק העוקב של התוכנית סמאקדאון, לסנר, שהתאחד עם היימן, איתגר את ריינס לקרב אלוף נגד אלוף, הצעה שאליה ראש השבט סירב. באירוע הרויאל ראמבל, לסנר הפסיד את חגורת אליפות ה-WWE לאחר התערבות של ריינס ובגידה מצד היימן, שחזר לשורותיו של ריינס. מאוחר יותר באותו הערב, לסנר נכנס לקרב הרויאל ראמבל ואף ניצח בו; כתוצאה מכך, הוענקה לו ההזדמנות להתמודד על אליפות עולם לבחירתו ברסלמניה 38. בפרק העוקב של התוכנית Raw, לסנר הודיע שהוא יאתגר את ריינס לקרב על האליפות האוניברסלית. אף על פי שהוא עדיין רצה קרב אלוף נגד אלוף, הוא רצה קרב חוזר על האליפות אותה הפסיד ולכן הוא התווסף לקרב תא ההדחות על אליפות ה-WWE באירוע תא ההדחות, שבו הוא ניצח וזכה באליפות ה-WWE. לאחר מכן, נודע שהקרב בין לסנר לריינס ברסלמניה יהיה קרב "המנצח זוכה בהכל" על אליפות ה-WWE והאליפות האוניברסלית, ואף נודע שזה הוא יהיה קרב איחוד אליפויות.
לאחר שבועות שבהם הביע חוסר כבוד וזילזול כלפי מדינת טקסס, ב-7 במרץ בפרק של התוכנית Raw, קווין אואנס הזמין את "נחש הפעמונים", סטון קולד סטיב אוסטין לשמש כאורח המיוחד בתוכנית "KO Show" ברסלמניה 38. יום לאחר מכן, אוסטין הסכים והודיע שיערוך הופעה באירוע עצמו.
הפקה > עלילות > קרבות נוספים

באירוע הרויאל ראמבל, רונדה ראוזי הופיעה לראשונה מאז רסלמניה 35 באפריל 2019, השתתפה במפתיע בקרב הרויאל ראמבל של הנשים ואף ניצחה בו על מנת לקבל קרב עתידי על אליפות נשים לבחירתה באירוע רסלמניה 38. לאחר ששקלה את האפשרויות שלה עקב היסטוריה עם שתי האלופות המכהנות, בפרק העוקב של התוכנית סמאקדאון, ראוזי הודיעה שהיא תאתגר את שארלוט פלייר לקרב על אליפות הנשים של סמאקדאון.
ב-21 בפברואר בפרק של התוכנית Raw, אדג' ערך את ההופעה הראשונה שלו מאז הופעתו ברויאל ראמבל, כאשר הוא הציב אתגר פתוח בפני מתאבק הרוסטר בנושא של יריב אפשרי עבור רסלמניה 38. שבוע לאחר מכן בתוכנית, אדג' הגיע על מנת לבדוק מי נענה לאתגר שלו, כשאתגר זה נענה בחיוב על ידי לא אחר מאשר AJ סטיילס. אדג', שהיה שמח על מהלך זה, הודיע שזה קרב שהוא ייחל לו זמן רב; לעומת זאת, הוא אמר שהוא רצה את AJ סטיילס האמיתי ולא האחד שהתחבא מאחורי שותפו, אומוס, במשך השנה החולפת. לאחר מכן, אדג' תקף את סטיילס ואף ביצע עליו פעמיים את מהלך ה"קונצ'יירטו", שבו הוא הניח את ראשו של סטיילס על כיסא אחד וחבט בו בעזרת כיסא אחר.
ב-3 במרץ, יו"ר הדירקטוריון ומנכ"ל ה-WWE, וינס מקמהן ביצע הופעה נדירה בראיון בשידור ישיר בתוכנית "The Pat McAfee Show" אותה מגיש פאט מקאפי. במהלך הראיון, מקמהן הציע למקאפי קרב ברסלמניה 38. מקאפי, המשמש בעיקר כפרשן התוכנית השבועית סמאקדאון, הסכים ומקמהן הודיע שהוא ימצא עבורו יריב לאירוע. לילה לאחר מכן בפרק של התוכנית סמאקדאון, נציג המותג Raw, אוסטין ת'יאורי, שהיה נמצא תחת חסותו של מקמהן במהלך השבועות שבאו קודם לכן, חשף את עצמו כיריבו של מקאפי ברסלמניה. קרב זה יהיה הראשון של מקאפי מאז האירוע NXT TakeOver: WarGames בדצמבר 2020.
במשך שבועות, סת' "פריקין" רולינס ניסה להשיג לעצמו קרב ברסלמניה. לאחר שכשל בהשגת ניצחונות על קווין אואנס ו-AJ סטיילס על מנת לקחת את המקומות בקרבות שלהם, וינס מקמהן זימן את רולינס לשיחה במשרדו בבוקר של ה-28 במרץ. מקמהן הצהיר שרולינס יתמודד מול יריב לבחירתו של מקמהן אשר ייחשף רק באירוע עצמו.
אירוע > לילה 1

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: פאט מקאפי (סמאקדאון)
צוות השידור באנגלית: ג'ימי סמית' (Raw)
צוות השידור באנגלית: קורי גרייבס (Raw)
צוות השידור באנגלית: ביירון סקסטון (Raw)
צוות השידור בספרדית: מרסלו רודריגז
צוות השידור בספרדית: ג'רי סוטו
כרוזים: מייק רום (Raw)
כרוזים: סמנת'ה אירוין (סמאקדאון)
שופטים: דנילו אנפיביו
שופטים: ג'סיקה קאר
שופטים: דפני לאשון
שופטים: אדי אורנגו
שופטים: צ'ארלס רובינסון
שופטים: ריאן טראן
שופטים: רוד זאפאטה
מראיינים: מריה מנונוס
מראיינים: ג'קי רדמונד
פאנל לפני האירוע: קיילה ברקסטון
פאנל לפני האירוע: קווין פטריק
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: ג'ון "בראדשו" לייפילד
פאנל לפני האירוע: ג'רי לולר
פאנל לפני האירוע: אקבר גבאג'ה ביאמילה
אירוע > לילה 1 > קרבות מקדימים

האירוע עצמו נפתח בקרב שבו האוסוס (ג'יי אוסו וג'ימי אוסו) הגנו על אליפות הזוגות של סמאקדאון נגד שינסקה נקאמורה וריק בוגז. במחצית הקרב, בוגז נפצע בברכו לאחר שניסה להרים יחדיו את אלופי הזוגות, פציעה שהותירה את נקאמורה לסיים את הקרב לבדו. בסיום, האוסוס ביצעו על נקאמורה את מהלך ה-1D כדי להגן על חגורות האליפות בהצלחה.
אז, דרו מקינטייר התמודד מול האפי קורבין (שלווה לקרב על ידי מאדקאפ מוס). לקראת הסיום, מקינטייר ספג את מהלך הסיום של קורבין, ה-End of Days, אך בד בבד הפך למתאבק הראשון שיוצא מניסיון ההצמדה שבא לאחר מכן. אז, מקינטייר ביצע על קורבין את מהלך הסיום שלו, ה-Claymore Kick, שהספיק לו כדי להשיג את הניצחון בקרב. לאחר הקרב, לאחר שמוס ניסה לתקוף את מקינטייר מאחור, מקינטייר השתמש בחרב שלו וקרע את שני חבלי הזירה העליונים שהיו בסמוך למוס.
בקרב שבא לאחר מכן, ריי מיסטריו ודומיניק מיסטריו התמודדו בקרב זוגות מול המיז ולוגאן פול. במהלך הקרב, פול הביע חוסר כבוד כלפי אדי גררו המנוח כשביצע על ריי את מהלכי הטרי אמיגוס והפרוג ספלאש, שאופיינו לדמותו של גררו. בסיום, כשריי ודומיניק היו בדרכם להצמיד את פול, המיז נכנס לזירה באופן חוקי וביצע על ריי את מהלך הסיום שלו, הסקול קראשינג פינאלי, מהלך אשר העניק לו ולפול את הניצחון בקרב. לאחר הקרב, המיז הכה את פול עם מהלך סקול קראשינג פינאלי נוסף.
בקרב הרביעי, בקי לינץ' הגנה על אליפות הנשים של Raw נגד ביאנקה בלאייר. בתחילת הקרב, לינץ' הצליחה לבצע על בלאייר את מהלך המנהנדל סלאם, אך הטוענת לכתר יצאה בזמן מניסיון ההצמדה שבא לאחר מכן. לינץ' נעלה את בלאייר במהלך ההכנעה שלה, ה-Dis-Arm-Her, אך בלאייר הצליחה להגיע לחבלי הזירה במטרה להפסיק את ההכנעה. מחוץ לזירה, לינץ' ביצעה מהלך מנהנדל סלאם נוסף, הפעם על מדרגות הזירה, זאת על מנת לגרום לבלאייר להפסיד כתוצאה מספירת חוץ, אך גם הפעם הטוענת לכתר השיבה מלחמה וחזרה לזירה בשנייה האחרונה לספירה. בסיום, לאחר סדרת מהלומות, בלאייר ביצעה על האלופה את מהלך הסיום שלה, ה-KOD וכתוצאה מכך זכתה באליפות הנשים של Raw.
אז, סת' "פריקין" רולינס הגיע לזירה וחיכה בקוצר רוח ליריב שבחר עבורו מר. מקמהן לרסלמניה. לאחר זיקוקים ועימעומי אורות, קודי רודס ערך את חזרתו ל-WWE וצעד אל הזירה. במהלך הקרב, שהיה שוויוני לחלוטין, רולינס חמק מניסיון ההצמדה שבא לאחר מהלך הקרוס רודס, בעוד שרודס חמק מניסיון ההצמדה שבא לאחר מהלך הפדיגרי. בסיום, לאחר שרודס ביצע על רולינס שני מהלכי קרוס רודס, הוא ביצע עליו את מהלך המפרק הביוני שהיה אופייני לאביו המנוח, דאסטי ומהלך קרוס רודס שלישי שהספיקו לו כדי להשיג את הניצחון בקרב החזרה שלו.
בקרב הבא ששווק כקרב המרכזי של הלילה הראשון, אך לבסוף היה הקרב הלפני אחרון, שארלוט פלייר הגנה על אליפות הנשים של סמאקדאון נגד זוכת קרב הרויאל ראמבל, רונדה ראוזי. ראוזי ניסתה לנצח בהכנעה במהלך הקרב לאחר שביצעה על האלופה את נעילת הבריח ונעילת הקרסול, אך פלייר הצליחה לחמוק בזמן מניסיונות אלה. ראוזי ביצעה על פלייר את מהלך הפייפר'ס פיט והשיגה הצמדה מוצלחת לספירת שלוש, אך השופט ביטל את ההחלטה בשל הנחת רגלה של פלייר על חבל הזירה התחתון. פלייר נעלה את ראוזי במהלך הפיגר אייט, אך ראוזי הצליחה לצאת מאחיזה זו. פלייר, לא במתכוון, ביצעה את מהלך הספיר על השופט, שהיה מעולף לקראת רגעי ההכרעה. ראוזי ביצעה על פלייר את מהלך נעילת הבריח, שלא הותיר לפלייר דבר מלבד להיכנע. לעומת זאת, השופט עדיין נשכב על מזרן הזירה ולא שם לב למתרחש. ראוזי הקימה את השופט, אך בזמן הקמתו, פלייר בעטה בראשה של ראוזי ולאחר מכן הצמידה אותה לניצחון, שהקנה לה הגנה מוצלחת על התואר.
אירוע > לילה 1 > הקרב המרכזי

קווין אואנס הגיע לתוכנית האירוח שלו, ה-KO Show וזימן לזירה את האורח שלו, "סטון קולד" סטיב אוסטין. לאחר סדרת הטחת עלבונות כלפי אוסטין, אואנס איתגר את אוסטין לקרב ללא חוקים, שאליו האחרון נענה בחיוב, במה שהיה הקרב הראשון של "נחש הפעמונים" מטקסס מאז שנת 2003. לקראת אמצע הקרב, אוסטין יצא מניסיון הצמדה שבא לאחר ביצוע מהלך הסטאנר. לאחר שאואנס ספג מכת כיסא שנהדפה לראשו לאחר שפגעה בחבל הזירה העליון, אוסטין ביצע עליו מהלך סטאנר משלו ולאחר מכן הצמיד אותו לניצחון. אוסטין שקיים את חגיגת הבירה המסורתית שלו, ביצע סטאנר נוסף על אואנס, שלווה מחוץ לאולם על ידי משטרת מדינת טקסס. אוסטין המשיך וביצע את מהלך הסטאנר גם לפרשן ביירון סקסטון ואף חגג עם אחיו.
תוצאות > לילה 1 (2 באפריל)

| מס' | תוצאות | התניות | זמן |
| --- | --- | --- | --- |
| 1 | האוסוס (ג'יי אוסו וג'ימי אוסו) (א) ניצחו את שינסקה נקאמורה וריק בוגז | קרב זוגות על אליפות הזוגות של סמאקדאון | 06:55 |
| 2 | דרו מקינטייר ניצח את האפי קורבין (עם מאדקאפ מוס) | קרב יחידים | 08:35 |
| 3 | המיז ולוגאן פול ניצחו את ריי מיסטריו ודומיניק מיסטריו | קרב זוגות | 11:15 |
| 4 | ביאנקה בלאייר ניצחה את בקי לינץ' (א) | קרב יחידים על אליפות הנשים של Raw | 19:10 |
| 5 | קודי רודס ניצח את סת' "פריקין" רולינס | קרב יחידים | 21:40 |
| 6 | שארלוט פלייר (א) ניצחה את רונדה ראוזי | קרב יחידים על אליפות הנשים של סמאקדאון | 18:30 |
| 7 | סטון קולד סטיב אוסטין ניצח את קווין אואנס | קרב ללא חוקים | 13:55 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > לילה 2 (3 באפריל)

| מס' | תוצאות | התניות | זמן |
| --- | --- | --- | --- |
| 1 | RK-Bro (רנדי אורטון ורידל) (א) ניצחו את הסטריט פרופיטס (אנג'לו דוקינס ומונטז פורד) ואת אקדמיית אלפא (צ'אד גייבל ואוטיס) | קרב זוגות משולש על אליפות הזוגות של Raw | 11:30 |
| 2 | בובי לאשלי ניצח את אומוס | קרב יחידים | 06:35 |
| 3 | ג'וני נוקסוויל ניצח את סמי זיין | קרב הכל הולך | 14:25 |
| 4 | סשה בנקס ונעמי ניצחו את המלכה זלינה וכרמלה (א), ליב מורגן וריאה ריפלי ואת נטליה ושיינה בייזלר | קרב מרובע על אליפות זוגות הנשים של ה-WWE | 10:50 |
| 5 | אדג' ניצח את AJ סטיילס | קרב יחידים | 26:00 |
| 6 | שיימוס ורידג' הולנד (עם בוץ') ניצחו את הניו דיי (אקסבייר וודס וקופי קינגסטון) | קרב זוגות | 01:40 |
| 7 | פאט מקאפי ניצח את אוסטין ת'יאורי (עם מר. מקמהן) | קרב יחידים | 09:40 |
| 8 | מר. מקמהן (עם אוסטין ת'יאורי) ניצח את פאט מקאפי | קרב יחידים | 03:45 |
| 9 | רומן ריינס (אלוף האוניברסלי) (עם פול היימן) ניצח את ברוק לסנר (אלוף ה-WWE) | קרב "המנצח זוכה בהכל" אשר איחד את אליפות ה-WWE והאליפות האוניברסלית | 12:15 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

↑  רסלמניה מדורגת במקום השישי ברשימת אירועי הספורט המוערכים ביותר במגזין פורבס
↑  אירוע הרסלמניה נקבע לטמפה בשנת 2021; דאלאס בשנת 2022; לוס אנג'לס בשנת 2023
↑  אירוע הרסלמניה ממשיך לשבור שיאים
↑  סת' רולינס יתמודד מול יריב שאותו מר. מקמהן יבחר באירוע
↑  האוסוס יגנו על אליפות הזוגות של סמאקדאון נגד נקאמורה ובוגז
↑  דרו מקינטייר נגד האפי קורבין
↑  ריי ודומיניק מיסטריו נגד המיז ולוגאן פול
↑  לינץ' תגן על אליפות הנשים של Raw נגד בלאייר
↑  רולינס יתמודד מול יריב שאותו יבחר מר. מקמהן
↑  פלייר תגן על אליפות הנשים של סמאקדאון נגד ראוזי
↑  RK-Bro יגנו על אליפות הזוגות של Raw בקרב זוגות משולש
↑  לאשלי נגד אומוס
↑  נוקסוויל נגד זיין (קרב הכל הולך)
↑  המלכה זלינה וכרמלה תגינה על אליפות זוגות הנשים של ה-WWE בקרב זוגות מרובע נגד בנקס ונעמי, מורגן וריפלי ונטליה ובייזלר
↑  אדג' נגד AJ סטיילס
↑  הניו דיי נגד שייימוס והולנד
↑  מקאפי נגד ת'יאורי
↑  אלוף ה-WWE, ברוק לסנר נגד האלוף האוניברסלי, רומן ריינס (המנצח זוכה בהכל)
סאמרסלאם (2021)

| סאמרסלאם (2021)>  הפוסטר הרשמי של האירוע בכיכובם של רומן ריינס וג'ון סינה.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 21 באוגוסט 2021
עיר: פרדייז, נבדה
אולם: אצטדיון אליג'אנט
מספר צופים: 51,326
סיסמה פרסומית: Your Summer Vacation Destination
סדרת אירועי שלם וצפה של ה-WWE
| כסף בבנק | סאמרסלאם (2021) | NXT TakeOver 36 |
סדרת אירועי סאמרסלאם
| 2020 | סאמרסלאם (2021) | 2022 |
סאמרסלאם (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-21 באוגוסט 2021 באצטדיון אליג'אנט שבפרוורי לאס וגאס של פרדייז, נבדה. האירוע היה האירוע ה-34 בסדרת אירועי סאמרסלאם.
אחד עשר קרבות התנהלו באירוע, כולל אחד שהתקיים במופע המקדים לאירוע. בקרב המרכזי, רומן ריינס ניצח את ג'ון סינה ושמר על האליפות האוניברסלית. עוד ברשימת הקרבות, בובי לאשלי ניצח את גולדברג ושמר על אליפות ה-WWE, אדג' ניצח את סת' רולינס, שארלוט פלייר ניצחה את ניקי A.S.H. וריאה ריפלי בקרב משולש וזכתה באליפות הנשים של Raw, דמיאן פריסט ניצח את שיימוס וזכה באליפות ארצות הברית, ו-RK-Bro (רנדי אורטון ורידל) ניצחו את AJ סטיילס ואומוס וזכו באליפות הזוגות של Raw. רגעים בולטים באירוע היו החזרות המפתיעות של בקי לינץ', שניצחה את ביאנקה בלאייר וזכתה באליפות הנשים של סמאקדאון, וברוק לסנר, שחזרו מהיעדרויות ממושכות מה-WWE.
הפקה > רקע

סאמרסלאם הוא אירוע שלם וצפה שנתי, המופק על ידי ה-WWE במתכונת של חודש אוגוסט מאז שנת 1988 ואף זכה לכינוי "החגיגה הגדולה ביותר של הקיץ". הוא אחד מארבעת אירועי השלם וצפה המקוריים של הארגון, לצד רסלמניה, רויאל ראמבל וסדרת ההישרדות; אירועים המכונים "ארבעת הגדולים". אירוע זה נחשב לשני בחשיבותו בשנה לאחר רסלמניה.
ב-28 במאי 2021, ארגון ה-WWE הודיע שסאמרסלאם ייערך ביום שבת, ה-21 באוגוסט, מה שהפך את האירוע לסאמרסלאם הראשון שמתקיים ביום שבת מאז שנת 1992 (שהוקלט מראש בשבת ושודר ביום שני). במהלך קיום מרוץ הטרום של בלמונט סטייקס ב-5 ביוני, אצטדיון אליג'אנט שבפרוורי לאס וגאס של פרדייז, נבדה הוכרז לאצטדיון המארח של סאמרסלאם. האירוע של שנת 2021 היה בסך הכל אירוע הסאמרסלאם השני שהתקיים בתוך אצטדיון פוטבול, כשהקודם היה בשנת 1992 באצטדיון ומבלי, שבומבלי, לונדון, אנגליה, אך היה הראשון שנערך בתוך אצטדיון NFL בארצות הברית.
סאמרסלאם נערך באותו הערב של קרב האיגרוף בין מני פקיאו ליורדניס וגאס, קרב אשר התקיים בארנת T-Mobile השכנה. הארגון תכנן לסיים את האירוע לפני הקרב המרכזי, כך שהצופים שנכחו באצטדיון אליג'אנט יוכלו להספיק להגיע בזמן לארנת T-Mobile ולצפות בקרב בין פקיאו לווגאס. לבסוף, סאמרסלאם הסתיים במהלך הכניסה של פקיאו לזירה.
הפקה > רקע > השפעת מגפת הקורונה

עם ירידת מקרי הידבקות בנגיף קורונה עקב החיסונים בארצות הברית והיצמדות לפרוטוקולים חדשים שהקלו על קיום אירועי רבי משתתפים, ארגון ה-WWE הודיע על חזרה למסע הופעות בשידורים חיים באמצע יולי 2021 בתפוסה מלאה. זמן קצר לאחר מכן, בניגוד להודעה, חלה נסיקה במקרי הידבקות בנגיף עקב החשיפה לוריאנט דלתא של נגיף הקורונה. ב-4 באוגוסט, אצטדיון אליג'אנט ואתר הכרטיסים Ticketmaster שחררו הצהרות רשמיות שלפיהן כל הנוכחים באירוע סאמרסלאם, ללא קשר למצב החיסון שלהם, יידרשו לעטות מסכות לאורך קיום האירוע.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון)
צוות השידור באנגלית: פאט מקאפי (סמאקדאון)
צוות השידור באנגלית: ג'ימי סמית' (Raw)
צוות השידור באנגלית: קורי גרייבס (Raw)
צוות השידור באנגלית: ביירון סקסטון (Raw)
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזים: גרג המילטון (סמאקדאון)
כרוזים: מייק רום (Raw)
כרוזים: ריין קרוז (אורח)
שופטים: דנילו אנפיביו
שופטים: ג'ייסון איירס
שופטים: ג'סיקה קאר
שופטים: דן אנגלר
שופטים: דריק מור
שופטים: אדי אורנגו
שופטים: צ'אד פטון
שופטים: רוד זאפאטה
מראיינים: שרה שרייבר
מראיינים: מריו לופז
מראיינים: טיפאני האדיש
פאנל לפני האירוע: קיילה ברקסטון
פאנל לפני האירוע: קווין פטריק
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: ג'רי לולר
פאנל לפני האירוע: סוניה דוויל
אירוע > מופע מקדים

המופע המקדים הכיל קרב אחד בודד, ובו ביג אי התמודד מול ברון קורבין. בסיום, קורבין ניסה לעזוב את הקרב ביחד עם מזוודת הכסף בבנק של ביג אי, אך האחרון הצליח לתקל אותו אל תוך מעקה הבטיחות. ביג אי ביצע על קורבין את מהלך הסיום שלו, הביג אנדינג, שהספיק לו כדי לנצח בקרב ולהשיג שליטה מחודשת על מזוודת כסף בבנק שלו.
אירוע > הקרב המרכזי

בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד ג'ון סינה עם התניה שריינס יעזוב את ה-WWE אם יפסיד. סינה החל את הקרב בסדרת מהלכי הצמדה פשוטים. ריינס חמק ממהלך הסיום של סינה, אטיטיוד אדג'סטמנט והפך זאת למהלך ה-DDT. ריינס נעל את סינה במהלך חניקת הגיליוטינה, לעומת זאת, סינה הצליח לצאת מהאחיזה. כשריינס ניסה לבצע את מהלך הספיר, סינה בעט בריינס וביצע על האחרון את מהלך הפייב נאקל שאפל. סינה הצליח לבצע הפעם את מהלך האטיטיוד אדג'סטמנט, אך ניסיון ההצמדה שבא לאחר מכן לא היה מוצלח. כשסינה ביצע את מהלך ההכנעה שלו, ה-STF, ריינס הצליח להגיע לחבל הזירה על מנת לבלום את המשך המהלך. סינה ביצע פעם נוספת את מהלך האטיטיוד אדג'סטמנט, הפעם על שולחן השדרנים ולאחר מכן גילגל את ריינס בחזרה לזירה לניסיון הצמדה שגם הוא לא צלח. בזמן שסינה ניסה לבצע בפעם השלישית את מהלך האטיטיוד אדג'סטמנט, ריינס חמק וביצע את מהלך "אגרוף הסופרמן". ריינס ניסה שוב לבצע את מהלך הספיר, אך סינה חמק מן הדרך ובעקבות התזוזה ריינס התנגש בעמוד הזירה. סינה ביצע את מהלך הסופר אטיטיוד אדג'סטמנט מהחבל העליון, שלא הצליח להשיג לו את הניצחון בקרב וזכייה בתואר. בסיום, כשסינה התגרה בריינס וניסה לבצע מהלך ספיר משלו, ריינס ביצע פעמיים רצופות את מהלך "אגרוף הסופרמן" ואת מהלך הספיר, סדרת מהלכים שהספיקו לריינס כדי להשיג את הניצחון בקרב ולהקנות לו הגנה מוצלחת על התואר והישארות בארגון. לאחר הקרב, ברוק לסנר ביצע את חזרתו לארגון לראשונה מאז רסלמניה 36 והתעמת עם ריינס. לאחר קרב מבטים בין השניים, ריינס עזב את הזירה לקול תרועות הקהל עבור לסנר. לאחר שהאירוע ירד משידור, לסנר ביצע על סינה סדרת מהלכי ג'רמן סופלקס ואז את מהלך הסיום שלו, ה-F-5.
תוצאות

| מס' | תוצאות | התניות | זמן |
| --- | --- | --- | --- |
| P1 | ביג אי ניצח את ברון קורבין | קרב יחידים | 06:35 |
| 2 | RK-Bro (רנדי אורטון ורידל) ניצחו את AJ סטיילס ואומוס (א) | קרב זוגות על אליפות הזוגות של Raw | 07:05 |
| 3 | אלכסה בליס ניצחה את איווה מארי (עם דודרופ) | קרב יחידים | 03:50 |
| 4 | דמיאן פריסט ניצח את שיימוס (א) | קרב יחידים על אליפות ארצות הברית | 13:50 |
| 5 | האוסוס (ג'יי אוסו וג'ימי אוסו) (א) ניצחו את ריי מיסטריו ודומיניק מיסטריו | קרב זוגות על אליפות הזוגות של סמאקדאון | 10:50 |
| 6 | בקי לינץ' ניצחה את ביאנקה בלאייר (א) | קרב יחידים על אליפות הנשים של סמאקדאון | 00:26 |
| 7 | דרו מקינטייר ניצח את ג'ינדר מהאל | קרב יחידים ויר ושאנקי הורחקו ממתחם הזירה. | 04:40 |
| 8 | שארלוט פלייר ניצחה את ניקי A.S.H. (א) וריאה ריפלי בהכנעה | קרב משולש על אליפות הנשים של Raw | 13:05 |
| 9 | אדג' ניצח את סת' רולינס | קרב יחידים | 21:15 |
| 10 | בובי לאשלי (א) (עם MVP) ניצח את גולדברג על ידי פסיקת שופט | קרב יחידים על אליפות ה-WWE | 07:10 |
| 11 | רומן ריינס (א) (עם פול היימן) ניצח את ג'ון סינה | קרב יחידים על האליפות האוניברסלית אם ריינס היה מפסיד, הוא היה עוזב את ה-WWE.‏ | 23:00 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  סאמרסלאם ייערך ב-21 באוגוסט
↑  לאס וגאס תהיה העיר המארחת של האירוע סאמרסלאם
↑  סאמרסלאם 2021 יתקיים באצטדיון אליג'אנט בלאס וגאס
↑  הערה כיצד ה-WWE יתנהל בקיום אירוע הסאמרסלאם באותו הערב של הקרב בין פקיאו לווגאס
↑  ארגון ה-WWE חוזר למסע הופעות בחודש יולי
↑  החשיפה והמדיניות החדשה לנגיף הקורונה באצטדיון אליג'אנט
↑  העדכון האחרון בנוגע לקיום האירוע סאמרסלאם בצל עליית מקרי ההידבקות בנגיף קורונה
↑  ריינס יגן על האליפות האוניברסלית נגד סינה
↑  ניקי A.S.H. תגן על אליפות הנשים של Raw בקרב משולש נגד פלייר וריפלי
↑  לאשלי יגן על אליפות ה-WWE נגד גולדברג
↑  אדג' נגד רולינס
↑  מקינטייר נגד מהאל
↑  בלאייר תגן על אליפות הנשים של סמאקדאון נגד בנקס
↑  ביג אי ניצח את קורבין (קרב במופע המקדים)
↑  RK-Bro ניצחו את AJ סטיילס ואומוס וזכו באליפות הזוגות של Raw
↑  בליס ניצחה את איווה מארי
↑  פריסט ניצח את שיימוס וזכה באליפות ארצות הברית
↑  האוסוס ניצחו את המיסטריוס ושמרו על אליפות הזוגות של סמאקדאון
↑  בקי לינץ' חזרה כדי לנצח את ביאנקה בלאייר וזכתה באליפות הנשים של סמאקדאון
↑  מקינטייר ניצח את מהאל
↑  שארלוט פלייר ניצחה את ניקי A.S.H. וריאה ריפלי וזכתה באליפות הנשים של Raw
↑  אדג' ניצח את רולינס
↑  לאשלי ניצח את גולדברג ושמר על התואר
↑  ריינס ניצח את סינה ושמר על האליפות האוניברסלית, ברוק לסנר חזר
גיהנום בכלוב (2018)

| גיהנום בכלוב (2018)>  הפוסטר הרשמי של האירוע בכיכובם של ברון סטרומן ורומן ריינס.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 16 בספטמבר 2018
עיר: סן אנטוניו, טקסס
אולם: AT&T סנטר
מספר צופים: 15,216
שיר(י) הנושא: "Glory" בביצוע The Score
ספונסר(ים): WWE Champions
סדרת אירועי שלם וצפה של ה-WWE
| סאמרסלאם | גיהנום בכלוב (2018) | סופרשואו-דאון |
סדרת אירועי גיהנום בכלוב
| 2017 | גיהנום בכלוב (2018) | 2019 |
גיהנום בכלוב (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-16 בספטמבר 2018, באולם AT&T סנטר שבסן אנטוניו, טקסס. האירוע היה האירוע העשירי בסדרת אירועי גיהנום בכלוב.
עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.